pythainlp/thai-wiki-dataset-v4 huggingface dataset:
มือตบ

มือตบ เป็นอุปกรณ์เชียร์กีฬาที่ทำด้วยพลาสติกสีสดใส รูปร่างเลียนแบบมือของมนุษย์ 3 ชั้นยึดติดกัน มีด้ามจับ เมื่อเขย่าจะมีเสียงดังจากชิ้นพลาสติกที่กระทบกัน คล้ายเสียงปรบมือ ใช้ตบทำเสียงแทนการตบมือ
มือตบผลิตขึ้นเป็นครั้งแรกในประเทศจีน ผลิตออกมาเพื่อสำหรับเด็กเล่น จนกระทั่ง ค.ศ. 1963 สหรัฐอเมริกาได้นำมือตบนี้ไปใช้ในการเชียร์กีฬาแต่ก็ยังไม่เป็นที่แพร่หลาย เมื่อถึงปี ค.ศ. 1984 สหรัฐอเมริกาเป็นเจ้าภาพในการจัดการแข่งขันกีฬาโอลิมปิคครั้งที่ 23 กองทัพนักกีฬาและกองเชียร์ของประเทศจีนได้ใช้เมื่อตบในการเชียร์ ทำให้คนอเมริกาเริ่มหันมาสนใจมือตบและนำไปใช้อย่างกว้างขวาง โดยเป็นที่นิยมใช้ในการเชียร์บาสเก็ตบอล เอ็นบีเอ ในทวีปเอเชีย เริ่มใช้ในประเทศจีนในการเชียร์มหกรรมกีฬาโอลิมปิก 2008 ที่ปักกิ่ง
การใช้มือตบในการชุมนุมทางการเมืองในประเทศไทย.
สำหรับในประเทศไทย มือตบเป็นที่รู้จักและนิยมอย่างมากในช่วงที่กลุ่มพันธมิตรประชาชนเพื่อประชาธิปไตยจัดการชุมนุมเมื่อปี พ.ศ. 2551 เริ่มเป็นที่นิยมเมื่อ อัญชะลี ไพรีรัก และกมลพร วรกุล นำมาใช้ขณะจัดรายการเล่าข่าว ออกอากาศทาง ASTV และเมื่อพลตรีจำลอง ศรีเมือง นำขึ้นมาใช้บนเวที เพื่อตอบโต้นายสมัคร สุนทรเวช ที่กล่าวหาว่า มี "มือที่มองไม่เห็น" อยู่เบื้องหลังการชุมนุมของพันธมิตรฯ 
ผู้เข้าร่วมชุมนุมนอกจากจะซื้อใช้ในการเชียร์การปราศรัยบนเวทีแล้ว ยังซื้อกลับมาฝากคนที่รู้จักหรือลูกหลาน หรือใช้ในงานเลี้ยง ถึงขนาดมือตบขาดแคลน และมีการทำเสื้อยืดลาย "นักรบมือตบ" ออกมาจำหน่าย มีผู้เปรียบเทียบว่าเป็นสัญลักษณ์ของการต่อสู้แบบอารยะขัดขืน ของผู้ชุมนุม
นอกจากนี้แล้ว มือตบยังเป็นอุปกรณ์ใช้ในการขับไล่รัฐบาลนายสมชาย วงศ์สวัสดิ์ และบุคคลในวงการต่าง ๆ ที่รับใช้ระบอบทักษิณ เมื่อไปตามสถานที่ต่าง ๆ อีกด้วย
เท้าตบ-หัวใจตบ.
ปัจจุบันกลุ่มคนเสื้อแดงได้มีการสร้างเท้าตบขึ้นมาใช้ โดยกลุ่มต่อต้านพันธมิตร เพื่อเป็นการแก้ทางมือตบ โดยแนวร่วมประชาธิปไตยต่อต้านเผด็จการแห่งชาติ (นปช.) ประดิษฐ์ขึ้นเพื่อล้อเลียนกลุ่มพันธมิตรประชาชนเพื่อประชาธิปไตย โดยกล่าวว่าเท้าตบนั้นเสมือนเป็นจุดยืน และได้มีการสร้างอุปกรณ์ที่คล้ายคลึงกับเท้าตบขึ้นมาอีกอย่างหนึ่งคือหัวใจตบ
ทั้งนี้ เท้าตบและหัวใจตบที่เป็นพลาสติกจะเป็นสีแดงตามสีของกลุ่ม แต่ก็มีเท้าตบที่เป็นแบบยางที่ประดิษฐ์ขึ้นโดยกลุ่มรักเชียงใหม่ 51 จะมีพื้นเป็นสีขาวและมีใบหน้าของแกนนำกลุ่มพันธมิตรฯ แต่เท้าตบแบบยางไม่เป็นที่นิยมมากนักเนื่องจากมีราคาที่แพงกว่าแบบพลาสติกและเสียงไม่ดังเท่า โดยเท้าตบที่ถูกนำมาใช้ในการชุมนุมของ นปช. และเสื้อแดง จะมีสีแดงเพียงสีเดียว
วงศกร รัศมิทัต

วงศกร รัศมิทัต หรือ ต้น แมคอินทอช เป็นนักร้อง นักดนตรีและนักแสดงชาวไทย เคยเป็นนักร้องนำวงแมคอินทอช และมือกลอง มิกซ์เสียง และเรียบเรียงเสียงประสานให้กับวงตาวัน
ประวัติ.
วงศกร รัศมิทัต เริ่มเล่นดนตรีตั้งแต่สมัยเรียนมัธยมศึกษาที่โรงเรียนวัดราชาธิวาส โดยร่วมกับเพื่อนตั้งวงสตริง ชื่อแมคอินทอช ในปี พ.ศ. 2517 โดยเป็นนักร้องนำและตีกลอง เริ่มโด่งดังจากการสนับสนุนของเสกสรรค์ ภู่ประดิษฐ์ มีชื่อเสียงโด่งดังจนได้แสดงภาพยนตร์วัยรุ่นหลายเรื่องที่กำกับโดยศุภักษร เช่น "วันวานยังหวานอยู่" (2526) กับ"วันนี้ยังมีเธอ" ซึ่งถูกฉายในปี พ.ศ. 2526 คู่กับ อรพรรณ พานทอง และอรรถพล ประเสริฐยิ่ง และในปี พ.ศ. 2527 ยังได้รับบทนำคู่กับอนุสรา จันทรังษี ในภาพยนตร์เรื่อง สยามสแควร์ เมื่องานแสดงภาพยนตร์มากขึ้นจนไม่มีเวลาซ้อมดนตรี จึงแยกวงแมคอินทอชลง
ในปี พ.ศ. 2527 วงศกร รัศมิทัต ร่วมกับเพื่อนนักดนตรี เช่น พงษ์พรหม สนิทวงศ์ ณ อยุธยา มรุธา รัตนสัมพันธ์ ตั้งวงตาวัน ร่วมงานกันเป็นเวลา 12 ปี จึงแยกวงในปี พ.ศ. 2539
ปัจจุบันยังคงทำงานดนตรีอยู่เบื้องหลัง เป็นนักมิกซ์เสียง และเรียบเรียงเสียงประสาน แต่ได้กลับมาแสดงภาพยนตร์อีกครั้ง ในเรื่อง "แฟนฉัน" ในปี 2546 โดยรับบทเป็นพ่อของพระเอก คู่ปรับของ เล็ก คาราบาว และร่วมงานกับ อนุสรา จันทรังษี อีกครั้ง ต่อด้วยภาพยนตร์เรื่อง หนีตามกาลิเลโอ ในปี พ.ศ. 2552 และ ฮอร์โมนส์ วัยว้าวุ่น ในปี พ.ศ. 2556
ชีวิตส่วนตัว.
เขาสมรสกับไปรยา รัศมิทัต มีบุตรชาย 2 คน คือ เกล้า และวิรวิชญ์ นับถือศาสนาคริสต์ตามภรรยา
จิมคลาสฮีโรส์

จิม คลาส ฮีโรส์  เป็นวงดนตรีอัลเทอร์เนทีฟฮิปฮอปจากเจเนวา นิวยอร์ก สหรัฐอเมริกา ประกอบด้วยสมาชิก Travie McCoy ,Disashi Lumumba-Kasongo ,Eric Roberts และ Matt McGinley หลังจากออกผลงานชุด "As Cruel as School Children" ก็ประสบความสำเร็จกับเพลงดังอย่าง "Cupid's Chokehold" ขึ้นอันดับ 4 ในชาร์ทบิลบอร์ดฮ็อท 100 และอันดับ 3 ในชาร์ทซิงเกิลสหราชอาณาจักร ส่วนเพลง "Clothes Off!!" ขึ้นสูงสุดอันดับ 5 ในชาร์ทซิงเกิลสหราชอาณาจักร พวกเขายังได้รับรางวัลเอ็มทีวี วิดีโอ มิวสิก อวอร์ดส สาขาศิลปินหน้าใหม่ยอดเยี่ยม 
อัลบั้มชุดต่อมา "The Quilt" ได้ทีมงานมาช่วยอย่าง Patrick Stump (Fall Out Boy) , Busta Rhymes, Cool & Dre และ Hall & Oates มีซิงเกิลแรกคือ "Cookie Jar" ฟีเจอริ่ง the-Dream ที่ได้ Louis Gibzen โปรดิวซ์เซอร์จาก UK (DJ Ironik, Ja Rule) มาทำงานให้กับซิงเกิลนี้
สะโอจ

ชาวสะโอจ เป็นชนเผ่าเล็ก ๆ ที่ถูกกวาดต้อนเป็นเชลยในสมัยการรบกับเขมรในช่วงยุครัตนโกสินทร์ ชาวสะโอจถูกกวาดต้อนมาในอำเภอศรีสวัสดิ์ จังหวัดกาญจนบุรี ชนกลุ่มนี้เรียกตัวเองว่า "ชุอุ้ง" มีประชาชนไม่ถึงร้อยคนที่พูดภาษาดั้งเดิมได้
บิมสเทค

ความริเริ่มแห่งอ่าวเบงกอลสำหรับความร่วมมือหลากหลายสาขาทางวิชาการและเศรษฐกิจ  หรือ บิมสเทค  เป็นองค์กรระหว่างประเทศของ 7 ประเทศในเอเชียใต้และเอเชียตะวันออกเฉียงใต้ มีประชากร 1.73 พันล้านคน และมีผลิตภัณฑ์มวลรวมในประเทศรวมกัน 5.2 ล้านล้านเหรียญสหรัฐ (2566) ประเทศสมาชิกบิมสเทค ได้แก่ บังกลาเทศ ภูฏาน อินเดีย พม่า เนปาล ศรีลังกา และไทย อยู่ในกลุ่มประเทศที่ตั้งอยู่บริเวณอ่าวเบงกอล
ประวัติ.
เมื่อวันที่ 6 มิถุนายน 2540 เกิดการจัดตั้งกลุ่มภูมิภาคย่อยใหม่ในกรุงเทพมหานครภายใต้ชื่อ BIST-EC (ความร่วมมือทางเศรษฐกิจบังกลาเทศ, อินเดีย, ศรีลังกา และไทย; Bangladesh-India-Sri Lanka-Thailand Economic Cooperation) หลังรับพม่าเข้าเป็นสมาชิกในวันที่ 22 ธันวาคม 2540 ในระหว่างการประชุมรัฐมนตรีพิเศษที่กรุงเทพมหานคร กลุ่มนี้จึงเปลี่ยนชื่อใหม่เป็น 'BIMST-EC' (ความร่วมมือทางเศรษฐกิจบังกลาเทศ, อินเดีย, พม่า, ศรีลังกา และไทย; Bangladesh-India-Myanmar-Sri Lanka-Thailand Economic Cooperation) จากนั้นใน พ.ศ. 2541 เนปาลเข้าเป็นรัฐสังเกตการณ์ ในเดือนกุมภาพันธ์ พ.ศ. 2547 เนปาลและภูฏานกลายเป็นสมาชิกเต็มตัว
เมื่อวันที่ 31 กรกฎาคม พ.ศ. 2547 ในการประชุมครั้งแรก กลุ่มนี้จึงเปลี่ยนชื่อใหม่เป็น BIMSTEC หรือ Bay of Bengal Initiative for Multi-Sectoral Technical and Economic Cooperation
วัตถุประสงค์.
ความร่วมมือภายใต้กรอบ BIMSTEC มีจุดเด่น คือ เป็นเวทีเชื่อมประสานนโยบาย Look East ของกลุ่มประเทศเอเชียใต้ กับนโยบาย Look West ของไทย และเป็นกลไกหนึ่งที่ส่งเสริมโอกาสด้านการค้า การลงทุน และการท่องเที่ยวระหว่างไทยกับภูมิภาคเอเชียใต้ โดยมีวัตถุประสงค์หลัก คือ การสร้างความเจริญทางเศรษฐกิจและสังคมในภูมิภาคที่ตั้งอยู่บนพื้นฐานของความเท่าเทียมกัน และส่งเสริมผลประโยชน์ร่วมกันทางด้านเศรษฐกิจ สังคม เทคโนโลยี และความช่วยเหลือระหว่างประเทศสมาชิก ในรูปของการฝึกอบรม รวมถึงการค้นคว้าวิจัย และการกระชับความร่วมมือระหว่างประเทศเพื่อใช้ประโยชน์จากภาคกสิกรรมและอุตสาหกรรม การขยายการค้าและการลงทุน ตลอดจนปรับปรุงการสื่อสารและการคมนาคม เพื่อยกระดับความเป็นอยู่ของประชากรในภูมิภาค และส่งเสริมความร่วมมือที่ใกล้ชิดกับองค์การระหว่างประเทศ
สาขาความร่วมมือ.
ประเทศสมาชิก BIMSTEC ได้ตกลงทำความร่วมมือใน 14 สาขาหลัก ได้แก่
โดยในความร่วมมือในแต่ละสาขาได้แบ่งการดำเนินการออกเป็น 3 ระดับ คือ
กลไกการทำงาน.
โครงสร้างของกลไกการทำงานของ BIMSTEC สามารถแบ่งออกเป็น 2 ส่วนคือ กลไกการทำงานของภาครัฐและภาคเอกชน โดยกลไกการทำงานของภาครัฐจะแบ่งการดำเนินการเป็น 5 ระดับได้แก่
ศูนย์บิมสเทค.
รัฐมนตรีต่างประเทศ BIMSTEC ครั้งที่ 6 เห็นชอบให้จัดตั้งศูนย์สนับสนุนทางวิชาการ BIMSTEC(Technical Support Facility: BTSF)Center เวลา 2 ปี เพื่อเป็นกลไกประสานงานกลางการดำเนินกิจกรรมความร่วมมือในภาพรวมถึงกิจกรรมกลุ่มทำงาน BIMSTEC Working Group BWG) สภาหอการค้า BIMSTEC(Chamber of Commerce)ไทยได้ให้การสนับสนุนจัดตั้งศูนย์ดังกล่าวเป็นโครงการนำร่องจะมีประเมินผลดำเนินการพิจารณารูปแบบการจัดตั้งสำนักเลขาธิการแบบถาวรต่อไป ศูนย์บิมสเทคตั้งอยู่ที่สถาบันยุทธศาสตร์การค้า อาคาร 20 มหาวิทยาลัยหอการค้าไทย ซึ่งได้มีพิธีเปิดอย่างเป็นทางการเมื่อวันที่ 22 กรกฎาคม 2547
คาดิลแลค

คาดิลแลค  เป็นชื่อบริษัทผลิตรถยนต์ระดับหรูของสหรัฐอเมริกา ในเครือเจเนรัลมอเตอร์
รถยนต์คาดิลแลคมีจำหน่ายอย่างเป็นทางการในประเทศต่างๆ มากกว่า 50 ประเทศทั่วโลก โดยจำหน่ายได้มากในสหรัฐอเมริกาและแคนาดา
ประวัติ.
บริษัทคาดิลแลคได้ก่อตั้งขึ้นเมื่อวันที่ 22 สิงหาคม พ.ศ. 2445 โดยตั้งชื่อตาม อองตวน ลูเม เดอ ลา มอธ, ซัวร์ เดอ คาดิลแลค (Antoine Laumet de La Mothe, sieur de Cadillac) นักสำรวจชาวฝรั่งเศส ผู้ก่อตั้งเมืองดีทรอยต์ในปี พ.ศ. 2244
รถยนต์รุ่นแรกของคาดิลแลคผลิตเสร็จสมบูรณ์เมื่อเดือนตุลาคม พ.ศ. 2445 ให้กำลังสูงสุด 10 แรงม้า (7 กิโลวัตต์) รถยนต์คันดังกล่าวมีลักษณะคล้ายคลึงกับรถยนต์ฟอร์ด โมเดลเอ ในสมัยเดียวกัน จากนั้นได้มีการผลิตรุ่นอื่นๆ ออกจำหน่าย จนกระทั่งถูกเจเนรัลมอเตอร์ซื้อกิจการคาดิลแลคแบบควบรวมกิจการในปี พ.ศ. 2452
คาดิลแลคเริ่มทำการตลาดครั้งแรกที่สหรัฐอเมริกาเป็นที่แรก ต่อมาก็ได้ทำการตลาดในประเทศอื่นๆ ทำให้เริ่มเป็นที่รู้จักไปทั่วโลก ในฐานะรถยนต์หรู โดยได้เริ่มเน้นการผลิตรถยนต์ในระดับที่หรูกว่ารถทั่วไป ตั้งแต่ช่วงก่อนสงครามโลกครั้งที่สองเป็นต้นมา ทั้งนี้ เจเนรัลมอเตอร์ เจ้าของยี่ห้อคาดิลแลค ไม่ได้ทำการจำหน่ายรถยนต์คาดิลแลคในประเทศไทยอย่างเป็นทางการในปัจจุบัน แต่ยังคงมีการนำเข้ารถยนต์คาดิลแลคจากต่างประเทศโดยผู้นำเข้าอิสระ เช่นเดียวกับรถยนต์อื่นๆ
รถในระดับเดียวกับคาดิลแลคได้แก่ เอาดี้ บีเอ็มดับเบิลยู เมอร์เซเดส-เบนซ์ เล็กซัส และอื่น ๆ
สารกระตุ้น

สารกระตุ้น หรือ ยากระตุ้น  เป็นยาที่ใช้เพิ่มระดับความตื่นตัวหรือการรับรู้ชั่วคราว ยาเหล่านี้มักจะทำให้เกิดอาการไม่พึงประสงค์จากการออกฤทธิ์ที่มากเกินไปจึงมักเป็นยาผิดกฎหมายหรือต้องอยู่ภายใต้การสั่งของแพทย์ 
ยาเหล่านี้มีกลไกเพิ่มการทำงานของระบบประสาทซิมพาเทติก หรือระบบประสาทกลาง หรือทั้งสองอย่าง สารกระตุ้นบางชนิดโดยเฉพาะยาที่ออกฤทธิ์ต่อระบบประสาทกลางทำให้เกิดภาวะเคลิ้มสุข (euphoria) ฤทธิ์ในการรักษาของยากระตุ้นคือเพื่อเพิ่มความตื่นตัว เพื่อสู้กับความเหนื่อยล้าจากการนอนหลับไม่เพียงพอ หรือเพื่อต้านกับภาวะผิดปกติที่มีความรู้สึกตัวลดลง เช่น ภาวะง่วงเกิน (narcolepsy) หรือเพื่อลดน้ำหนักร่วมกับรักษาโรคสมาธิสั้น (ADHD) และในบางครั้งอาจใช้รักษาภาวะซึมเศร้า ยากระตุ้นอาจใช้ในเพิ่มการทำงานร่วมกับลดความอยากอาหาร
หม่อมราชวงศ์พักตร์พริ้ง ทองใหญ่

หม่อมราชวงศ์พักตร์พริ้ง ทองใหญ่ (21 พฤษภาคม พ.ศ. 2459 - 15 กันยายน พ.ศ. 2551) อดีตภรรยาของพลตรี หม่อมราชวงศ์คึกฤทธิ์ ปราโมช อดีตนายกรัฐมนตรี
ประวัติ.
หม่อมราชวงศ์พักตร์พริ้ง ทองใหญ่ เป็นธิดาของหม่อมเจ้าทองฑีฆายุ ทองใหญ่ กับหม่อมลุดมิลา ทองใหญ่ ณ อยุธยา (สกุลเดิม: บาร์ซูคอฟ อิวาโนวิตซ์) หม่อมชาวรัสเซีย จบชั้นมัธยมศึกษาจากโรงเรียนวัฒนาวิทยาลัย 
หม่อมราชวงศ์พักตร์พริ้ง ทองใหญ่ สมรสกับหม่อมราชวงศ์คึกฤทธิ์ ปราโมช เมื่อ พ.ศ. 2479 มีบุตร 2 คน เป็นธิดา 1 คน และบุรุษ 1 คนคือ หม่อมหลวงรองฤทธิ์ ปราโมช และหม่อมหลวงวิสุมิตรา ปราโมช ก่อนจะแยกทางกันในเวลาต่อมา อย่างไรก็ตามทั้งหม่อมราชวงศ์พักตร์พริ้ง และหม่อมราชวงศ์คึกฤทธิ์เอง ต่างก็ไม่ได้สมรสใหม่ โดยหม่อมราชวงศ์พักตร์พริ้งได้อาศัยอยู่กับหม่อมหลวงรองฤทธิ์ ที่บ้านซอยสวนพลู ซึ่งอยู่ติดกับบ้านของหม่อมราชวงศ์คึกฤทธิ์ ปราโมช โดยที่ผ่านมาก็ได้คอยดูแลทุกข์สุขกันอยู่เสมอ
หม่อมราชวงศ์พักตร์พริ้ง ทองใหญ่ เคยทำงานเป็นครูสอนหนังสือที่วชิราวุธวิทยาลัย เคยทำงานเป็นผู้ประกาศข่าวบีบีซีภาคภาษาไทย ทำงานสายการบินที่ประเทศปากีสถาน และทำงานที่สำนักข่าวสารอเมริกันจนเกษียณอายุ
หม่อมราชวงศ์พักตร์พริ้ง ทองใหญ่ เสียชีวิตเวลา 03.30 นาฬิกา ของวันที่ 15 กันยายน พ.ศ. 2551 ณ โรงพยาบาลจุฬาลงกรณ์ สิริรวมอายุได้ 92 ปี โดยได้ตั้งบำเพ็ญกุศลสวดพระอภิธรรมศพ ณ ศาลากลางน้ำ วัดเทพศิรินทราวาส เป็นเวลา 5 วัน และมีการฌาปนกิจศพเมื่อวันอาทิตย์ที่ 21 กันยายน พ.ศ. 2551 ส่วนสาเหตุแห่งการตายบางแหล่งข่าวว่าเสียชีวิตจากโรคมะเร็งปอด บ้างก็ว่าด้วยโรคชรา
เบ็ตต์ มิดเลอร์

เบ็ตต์ มิดเลอร์  เกิดเมื่อวันที่ 1 ธันวาคม ค.ศ. 1945 เป็นนักร้อง นักแสดง ดาราตลก ชาวอเมริกัน ในบางครั้งรู้จักในชื่ออย่างไม่เป็นทางการว่า The Divine Miss M. ซึ่งก็เป็นชื่ออัลบั้มเพลงอัลบั้มแรกของเธอในปี 1972 ด้วย เธอได้รับรางวัลแกรมมี่ 4 ครั้ง , รางวัลลูกโลกทองคำ 4 รางวัล, รางวัลเอมมี 3 รางวัล และ 1 รางวัลโทนี เธอยังได้รับการเสนอชื่อเข้าชิงรางวัลออสการ์มาแล้ว 2 ครั้งจากภาพยนตร์เรื่อง The Rose (1979) และ For The Boys (1991)
ปัจจุบันเธอแสดงคอนเสิร์ตที่ชื่อ The Showgirl Must Go On ที่เซซาร์ส พาเลซ ในลาสเวกัส
ตรีทูต (แพทยศาสตร์)

ตรีทูต  หมายถึง ลักษณะบอกอาการของคนใกล้ตาย กริยาว่ามีลักษณะดังกล่าวเรียก "เข้าตรีทูต" หรือ "เข้าขั้นตรีทูต"
ลักษณาการของตรีทูต.
ผู้ป่วยขั้นตรีทูตมักมีอาการนอนราบอยู่กับที่ไม่ไหวติง ผิวหนังซีดคล้ำไม่สดใส ตาโบ๋แต่ลืมตาแจ๋ว ใบหน้าหมองมัว จมูกเสี้ยม ขมับหวำ คางแหลม ปากอ้า ขากรรไกรล่างตก ใบหูเย็นและหดฝ่อ แก้มตอบ ใบหน้าเช่นนี้ทางแพทยศาสตร์เรียกว่าใบหน้าแบบฮิปโปเครตีส นอกจากนี้ยังมีอาการหายใจรวยริน ชีพจรอ่อน และผู้ป่วยนั้นไม่รู้เรื่องรู้ราวอันใดอีก
ลักษณาการข้างต้นนี้บ่งบอกว่าเป็นการหมดหวังในผู้ป่วยแล้ว การที่จะช่วยให้ผู้ป่วยฟื้นกลับมาเป็นปรกติเป็นไปได้ยากยิ่ง และโรคจะดำเนินต่อไปเองจนถึงวาระสุดท้าย ซึ่งผู้ป่วยนั้นจะถึงแก่ความตายในที่สุด
ที่มาของคำ.
ราชบัณฑิตยสถานสันนิษฐานว่า คำว่า "ตรีทูต" นี้มีที่มาอยู่สองประการ ดังต่อไปนี้
1. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า คนเรามีเจตภูตอยู่สี่ภูต เวลาจะตายเจตภูตนี้จะออกจากร่างกายไปสามภูต เหลืออีกภูตหนึ่งแสดงว่าอาการร่อแร่ เรียกว่า "ตรีภูต" แต่ต่อมาเพี้ยนกลายเป็น "ตรีทูต"
2. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า เวลาคนใกล้จะตาย ยมบาลจะส่งทูตมาสามตนมาเอาวิญญาณไป ทูตมาแล้วสามตน ถ้ามาอีกหนึ่งตนก็ตายแน่แล้ว เรียกว่า "ตรีทูต"
อย่างไรก็ดี ศาสตราจารย์ประเสริฐ กังสดาลย์ ยังกล่าวไว้ในสารานุกรมฉบับราชบัณฑิตยสถานอีกว่า ตามหลักฐานแล้วยังไม่พบคำอธิบายสำหรับข้อสันนิษฐานดังกล่าว แต่ยังมีคำอธิบายสำหรับคำว่า "ตรีโทษ" ซึ่งหมายความว่า อาการไข้หนักจวนจะตาย โดยคำว่า "ตรีโทษ" นี้อาจจะเพี้ยนมาเป็น "ตรีทูต" ก็ได้
สันปันน้ำ

สันปันน้ำ  คือสันเขาหรือบริเวณที่สูงซึ่งปันน้ำให้ไหลลงสู่แหล่งน้ำแต่ละด้านของสันเขาหรือบริเวณที่สูงนั้น มักปรากฏเป็นแนวตอนบนสุดของทิวเขา เมื่อฝนตกน้ำจะแบ่งออกเป็นสองส่วนไหลลงไปในแต่ล่ะด้าน มักใช้เส้นสันปันน้ำในการแบ่งเขตแดนของประเทศ
วีสบาเดิน

วีสบาเดิน  เป็นเมืองหลวงของรัฐเฮ็สเซิน ทางทิศตะวันตกเฉียงใต้ของประเทศเยอรมนี ตัวเมืองตั้งอยู่ริมแม่น้ำไรน์ทางทิศเหนือและทิศตะวันออก ตรงข้ามเมืองไมนทซ์ อยู่ไม่ไกลจากเมืองแฟรงก์เฟิร์ต มีประชากรประมาณในเดือนธันวาคม พ.ศ. 2552 ประมาณ 277,493 คน
ในการเสด็จประพาสยุโรปครั้งที่ 2 เมื่อ พ.ศ. 2450 พระบาทสมเด็จพระจุลจอมเกล้าเจ้าอยู่หัว ได้เสด็จประพาสเมืองนี้เพื่อทอดพระเนตรสปาบำบัดและเยี่ยมชมความเป็นอยู่ของชาวเมืองอีกด้วย
แผ่นดินของใคร

แผ่นดินของใคร หรือชื่อเดิมว่า แผ่นดินฉกรรจ์ เป็นภาพยนตร์ไทยที่มีเนื้อหาเกี่ยวข้องกับเขาพระวิหารโดยตรง ถ่ายทำและถ่ายทอดบรรยากาศบนเขาพระวิหารแทบตลอดทั้งเรื่อง เปิดตัวโฆษณาในนิตยสาร "ดาราไทย" ตั้งแต่ปี 2502 โดยกำหนดฉายครั้งแรกที่โรงภาพยนตร์เอ็มไพร์ แต่หลังจากที่กัมพูชายื่นฟ้องต่อศาลโลก "แผ่นดินฉกรรจ์" จึงถูกทางเจ้าหน้าที่เซ็นเซอร์พิจารณาอีกครั้ง ซึ่งบางส่วนที่มีการพาดพิงกรณีก็ถูกตัดออกไป
"แผ่นดินของใคร" สร้างในนามสุวรรณสิงห์ฟิล์ม โปรดักชัน ถ่ายทำในระบบฟิล์ม 16 มม. อำนวยการสร้างโดยสุเมธ คุณะปุระ สร้างจากบทประพันธ์ดั้งเดิมในชื่อ "แผ่นดินฉกรรจ์" ของอรชร หรือ ศรี ชัยพฤกษ์ , งานดัดแปลงเป็นบทภาพยนตร์ กำกับและลำดับภาพโดย ปริญญา ลีละศร ,ถ่ายภาพโดย ฉลอง กลิ่นพิกุล และออกแบบแต่งกายโดย เกียรติ ภูษา นำแสดงโดย ทักษิณ แจ่มผล, แมน ธีระพล, เชาว์ แคล่วคล่อง ,วิชิต ไวงาน ,สมพงษ์ กงสุวรรณ ,สมชาย ปัญทรางกูร และสุทิน บัณฑิตกุล และแสดงประกอบโดย วิไลวรรณ วัฒนพานิชและปรียา รุ่งเรือง
"แผ่นดินของใคร" เปิดฉายเมื่อ 24 พฤศจิกายน พ.ศ. 2502 พากย์โดยสมพงษ์ พิมพ์พร-สายพิณ และสีเทา เปิดฉายถึง 4 ธันวาคม พ.ศ. 2502 ที่โรงภาพยนตร์พัฒนากร โดยทักษิณ แจ่มผล ได้รับรางวัลแสดงนำชายยอดเยี่ยมจากงานการประกวดตุ๊กตาทองปี 2502
หลังจากนั้น 3 ปี หลังจากคำพิพากษาศาลยุติธรรมระหว่างประเทศ ตัดสินให้ปราสาทพระวิหารตกเป็นของกัมพูชา โรงภาพยนตร์บรอดเวย์ตัดสินใจนำ "แผ่นดินของใคร" มาเปิดฉายซ้ำระหว่างวันที่ 14 กรกฎาคม 2505 แต่กระแสตอบรับคนดูน้อยเกินคาด เนื่องจากยังเศร้ากับการสูญเสียปราสาทพระวิหารไป
ปัจจุบันฟิล์มภาพยนตร์เรื่องนี้ ยังคงมีหลงเหลือและอยู่ในการบูรณะสภาพโดยเจ้าหน้าที่ของหอภาพยนตร์แห่งชาติ
โครงเรื่อง.
แมนและวิไลวรรณ สองสายลับของทางการปลอมตัวเพื่อสกัดกั้นการรุกรานอธิปไตยจากต่างชาติ (ขุน สองฟ้า หนุ่มนักขายยาเร่) บริเวณชายแดน แต่แท้จริงแล้วตำรวจที่มาร่วมขบวนการนี้ เพื่อผนึกกำลังแรงสามัคคีต่อต้านผู้ที่คิดร้ายทำลายชาติให้สูญสิ้นไปจากแผ่นดินไทย
แม่น้ำไรน์

ไรน์ (;) เป็นแม่น้ำที่สำคัญที่สุดในทวีปยุโรป มีความยาวทั้งสิ้น 1,230 กิโลเมตร ยาวเป็นอันดับสองรองจากแม่น้ำดานูบ มีต้นน้ำจากเทือกเขาแอลป์ ไหลผ่านประเทศสวิตเซอร์แลนด์, ลีชเทินชไตน์, ออสเตรีย, เยอรมนี, ฝรั่งเศส, ลักเซมเบิร์ก, เบลเยียม และเนเธอร์แลนด์ ไปออกทะเลเหนือ
แม่น้ำไรน์เป็นเส้นทางคมนาคมขนส่งทางน้ำที่สำคัญ สามารถขนสินค้าเข้าสู่ภายในแผ่นดินยุโรปได้อย่างสะดวก อีกทั้งยังมีความสำคัญทางด้านกลยุทธ์และภูมิศาสตร์ในการเป็นเส้นแบ่งเขตแดนที่สำคัญของยุโรปและยังเป็นแม่น้ำนานาชาติของทวีปยุโรปอีกด้วย
เอ็นวายยูคลับ

เอ็นวายยูคลับ  คือ ค่ายเพลงอิสระที่ก่อตั้งขึ้นมาในเมืองไทยในปี 2543 โดยไม่เกี่ยวข้องกับมหาวิทยาลัยหรือองค์กรใด ๆ ในนิวยอร์ก ทั้งสิ้น N.Y.U. ย่อมาจาก New York Underground โดยได้แรงบัลดาลใจจาก วิธีการทำงานเพลงของกลุ่มศิลปินใต้ดินในนิวยอร์ก ที่มีรูปแบบอิสระ ไม่จำกัดแนวเพลง
ประวัติ.
เอ็นวายยูคลับก่อตั้งมาเมื่อปี 2543 โดยมีผลงานศิลปินคนแรก คือ ดาจิมโดยออกอัลบั้มชื่อว่า "Hip Hop Underworld" มีกระแสตอบรับพอประมาณ และ ปี 2544 เอ็นวายยูคลับได้จดทะเบียนเป็นบริษัทตามกฎหมาย และ ได้ออกผลงานดาจิม ชุด 2 ชื่อชุดว่า "Hip Hop Above The Law" ซึ่งเป็นชุดที่ทำให้ดาจิมโด่งดัง
เอ็นวายยูคลับยังออกผลงานอยู่สม่ำเสมอ แต่เป็นผลงานที่มีคนฟังเฉพาะกลุ่มเป็นส่วนใหญ่ ใน ปี 2545 มีผลงานออกของศิลปินวง Scum! อัลบั้ม สบถ ในแนวฮาร์ดคอร์แร็ป และ SpydaMonkee (ตอนนี้อยู่ ก้านคอคลับ) อัลบั้ม "Battle Tank" ในแนว Turntablist ซึ่งในเมืองไทยยังไม่มีใครเคยทำมาก่อน 
ปี 2546 ออกผลงานของศิลปิน F1 (เคยอยู่วง Afro Bros) อัลบั้ม "Phoenix 13 BKC 2003" ในแนวฮิปฮอป หลังจากนั้นก็ได้หยุดพักไปประมาณ 3 ปี เอ็นวายยูคลับออกผลงานของศิลปิน Room Shaker อัลบั้ม "Room Shaker" แนวป็อปพังก์ ในปี 2549 
ในปี 2550 ออกผลงานศิลปิน N.M.C. อัลบั้ม "Nomercy Online" ในแนวฮิปฮอป อาร์แอนด์บี ได้รางวัลสีสันอวอร์ดส สาขาศิลปิน ฮิปฮอปยอดเยี่ยมแห่งปี และออกศิลปิน PsyCho อัลบั้ม "PsyCho & Lil’ Mario : Dem Crazy Boyz" ในแนวฮิปฮอป ซึ่งร้องเป็นภาษาอังกฤษทั้งหมด โดยมีน้องชายคือ มาริโอ้ เมาเร่อมาร่วมร้องด้วย ทั้งอัลบั้ม และตั้งแต่ปี 2551 N.Y.U. เริ่มออกอัลบั้ม แรกคือ อัลบั้มครบรอบ 8 ปี N.Y.U.Club โดยเป็นอัลบั้มรวมศิลปินของเอ็นวายยูคลับทั้งหมด ที่กำลังจะออกต่อๆไป โดยมีทั้ง Da Jim และ Mcca (แม็ก ชวนชื่น) ที่ออกจากแกรมมี่ มา เพื่อทำอัลบั้มใหม่กับเอ็นวายยูคลับ
แต่กระแสของ NYU ตกต่ำถึงขีดสุด สมาชิกค่ายต่างแยกย้ายออกไปทำงานของตนเอง จากนั้น NYU จึงเปลี่ยนชื่อเป็น WE ROCK
ปรียา รุ่งเรือง

ปรียา รุ่งเรือง (พ.ศ. 2484 - 2527) นักแสดงชาวไทย ที่มีชื่อเสียงจากบทนางเอกภาพยนตร์เรื่อง แม่นาคพระโขนง ของ เสน่ห์ โกมารชุน เจ้าของฉายา "นางเอกอกเขาพระวิหาร"
ประวัติ.
เข้าสู่วงการแสดงจากการประกวดเทพี ในพิธีมอบรางวัลตุ๊กตาทอง ครั้งที่ 2 ประจำปี พ.ศ. 2501 ได้ตำแหน่งรองชนะเลิศ แสดงภาพยนตร์เรื่องแรก แผ่นดินของใคร (2502) ซึ่งมีเนื้อหาเกี่ยวกับกรณีพิพาทปราสาทพระวิหาร ระหว่างไทยกับกัมพูชา และได้รับบทนำครั้งแรกเป็นหัวหน้าโจรในชุดลายเสือ เรื่อง นางเสือดาว (2508) คู่กับ แมน ธีระพล
ปรียา มักได้แสดงบทที่มีฉากวาบหวาม นับเป็นนางเอกคนแรก ๆ ที่แสดงบททำนองนี้ รวมทั้งเป็นนางแบบชุดว่ายน้ำตีพิมพ์ลงในปฏิทินของสุราแม่โขง
ด้านชีวิตส่วนตัว สมรสกับเสน่ห์ โกมารชุน มีบุตรสาวคือ ยอดสร้อย โกมารชุน อดีตนักแสดงชื่อดัง ออกจากวงการในช่วง พ.ศ. 2513 กลับมาแสดงภาพยนตร์อีกครั้ง ช่วงปี พ.ศ. 2521-2523 ก่อนจะเสียชีวิตเนื่องจากอุบัติเหตุทางรถยนต์ บนถนนเพชรเกษม บริเวณบ้านหนองปรง อำเภอเขาย้อย จังหวัดเพชรบุรี
เล่ากี๋ (หลิว ฉี)

เล่ากี๋ (เสียชีวิต ค.ศ. 209) หรือชื่อในภาษาจีนกลางว่า หลิว ฉี  เป็นขุนพลและขุนนางที่มีชีวิตอยู่ในช่วงปลายราชวงศ์ฮั่นตะวันออก เป็นบุตรชายคนโตของเล่าเปียวเจ้ามณฑลเกงจิ๋ว เล่ากี๋สนับสนุนและให้ที่หลบภัยแก่เล่าปี่ในขณะที่เล่าปี่หลบหนีจากกองกำลังของโจโฉหลังถูกตีแตกพ่ายในยุทธการที่สะพานเตียงปันเกี้ยว และร่วมสนับสนุนเล่าปี่และจิวยี่ในยุทธนาวีที่ผาแดง
ความขัดแย้งระหว่างพี่น้อง.
แม้ว่าเล่ากี๋จะเป็นบุตรชายคนโตของเล่าเปียว แต่น้องชายของเขาคือเล่าจ๋อง ก็มีโอกาสที่ดีกว่าในการสืบทอดตำแหน่งของเล่าเปียว เพราะเขาแต่งงานกับหลานสาวของชัวฮูหยิน ภรรยาคนที่ 2 ของเล่าเปียว กลุ่มตระกูลชัวซึ่งมีสมาชิกรวมถึงชัวมอ น้องชายของชัวฮูหยิน และเตียวอุ๋น มีอิทธิพลต่อการบริหารเกงจิ๋วของเล่าเปียว ในขณะที่กลุ่มตระกูลชัวมีอิทธิพลมากขึ้น พวกเขากดดันให้เล่าเปียวแต่งตั้งเล่าจ๋องเป็นทายาทในตำแหน่งเจ้ามณฑลเกงจิ๋ว
หลังจากการเสียชีวิตของหองจอในยุทธการที่กังแฮเมื่อปี ค.ศ. 208 เล่ากี๋ได้อาสาเป็นเจ้าเมืองกังแฮ (ปัจจุบันคืออำเภอซินโจว เมืองอู่ฮั่น มณฑลหูเป่ย์) คนใหม่ ซึ่งอยู่ห่างจากซงหยงเมืองเอกของมณฑลเกงจิ๋วไปทางตะวันออกเฉียงใต้ประมาณ 250 กิโลเมตร บางแหล่งข้อมูลระบุว่าเล่ากี๋ขอให้เล่าเปียวแต่งตั้งตนเป็นเจ้าเมืองกังแฮเพื่อหลบหนีความขัดแย้งระหว่างพี่น้องหรือเขาอาจจะถูกตระกูลชัวบังคับให้ออกจากซงหยง ไม่ว่าในกรณีใด เล่ากี๋ก็ได้รับมอบหมายให้เป็นผู้นำในการต่อสู้ขับไล่กองกำลังของซุนกวน ผู้ซึ่งเข้ายึดเมืองกังแฮหลังจากชัยชนะเหนือหองจอ
ไม่นานหลังจากที่เล่ากี๋ย้ายไปกังแฮ เล่าเปียวก็ถึงแก่อสัญกรรมอย่างกะทันหันในซงหยง และเล่าจ๋องก็สืบทอดตำแหน่งเจ้าเกงจิ๋วต่อจากเขา ต่อจากนี้ไปเล่ากี๋ปฏิบัติต่อเล่าจ๋องน้องชายของเขาเหมือนเป็นศัตรู และอาจโจมตีเขาหากกองทัพของโจโฉไม่มาถึงเสียก่อน
กองทัพของโจโฉยกมาจากทางเหนือ ไม่ไกลจากซงหยง เล่ากี๋หนีไปทางใต้ข้ามแม่น้ำแยงซี และเนื่องจากขาดกำลังทหารและการสนับสนุนทางการเมืองในการทำสงครามกับโจโฉ เล่าจ๋องจึงได้รับคำแนะนำจากที่ปรึกษาอาวุโส 15 คนให้ยอมจำนนและมอบอำนาจปกครองมณฑลเกงจิ๋วให้กับโจโฉ หลังจากนั้นไม่นานเล่าปี่ซึ่งค่อนข้างตกที่นั่งลำบากหลังจากพ่ายแพ้อย่างย่อยยับที่ยุทธการที่สะพานเตียงปันเกี้ยว ได้ข้ามแม่น้ำฮั่นซุยไปยังกังแฮพร้อมกับที่ปรึกษาที่ใกล้ชิดหลายสิบคน ขุนพล และประชาชนนับแสนคน และได้พบกับเล่ากี๋ เล่ากี๋นำกองทัพของเขาคุ้มกันเล่าปี่และผู้ติดตามกลับไปที่แม่น้ำฮั่นซุยเพื่อรวบรวมกองกำลังของเล่าปี่ที่กระจัดกระจายไปหลังจากยุทธการที่สะพานเตียงปันเกี้ยว
ยุทธนาวีที่ผาแดง.
เล่ากี๋อ้างว่ามีกำลังพลประมาณ 10,000 นาย เป็นไปได้ว่ากองกำลังในพื้นที่ของเขามีขนาดเทียบได้กับกองกำลังที่สร้างขึ้นใหม่ของเล่าปี่รวมถึงกองเรือของกวนอู
ด้วยข้อมูลทางประวัติศาสตร์เพียงเล็กน้อยที่บันทึกไว้เกี่ยวกับยุทธนาวีที่ผาแดงกลายเป็นตำนานที่สั่งสมมาหลายศตวรรษ จึงยากที่จะพูดได้ว่ากองกำลังของเล่ากี๋มีบทบาทอย่างไรในยุทธนาวีครั้งนี้ แต่ด้วยกองกำลังผสมของซุนกวน เล่าปี่ และเล่ากี๋ต้องเผชิญหน้ากับกองทัพจำนวนมาก กองทหารของเขาจึงมีส่วนร่วมในการสู้รบ ซึ่งอาจอยู่ภายใต้การบังคับบัญชาโดยตรงของเขา
หลังจากชัยชนะในยุทธนาวีครั้งนั้นเหนือโจโฉ เล่ากี๋ได้รับแต่งตั้งให้เป็นข้าหลวงมณฑลเกงจิ๋ว และสืบทอดตำแหน่งต่อจากบิดาของเขาในที่สุด แม้ว่าจะในนามก็ตาม เขาเสียชีวิตที่กังแฮภายในเวลาไม่กี่เดือนหลังจากได้รับการแต่งตั้ง หลังจากการเสียชีวิตของเล่ากี๋ เล่าปี่ก็ได้เข้ารับตำแหน่งเจ้ามณฑลเกงจิ๋ว
ราชอาณาจักรเวือร์ทเทิมแบร์ค

ราชอาณาจักรเวือร์ทเทิมแบร์ค  คือรัฐประเทศที่ใช้ชื่ออย่างเป็นทางการของ "รัฐบาเดิน-เวือร์ทเทิมแบร์ค ประเทศเยอรมนี" ในยุคปัจจุบัน เคยเป็นราชอาณาจักรหนึ่งของจักรวรรดิเยอรมัน ตั้งแต่ ค.ศ. 1806 – 1918 ปัจจุบันอยู่ในเขตของรัฐบาเดิน-เวือร์ทเทิมแบร์ค ประเทศเยอรมนี
ภูมิศาสตร์.
เส้นเขตแดนของราชอาณาจักรเวือร์ทเทิมแบร์คำได้รับการปักปันใน ค.ศ. 1813 ตามตำแหน่งพิกัดทางภูมิศาสตร์ระหว่าง 47°34' และ 49°35' เหนือ และ 8°15' และ 10°30' ตะวันออก ช่วงยาวที่สุดระหว่างเหนือ-ใต้ คือ 225 กิโลเมตร ช่วงที่กว้างที่สุดระหว่างตะวันออก-ตะวันตก คือ 160 กิโลเมตร เส้นเขตแดนรวมยาวทั้งหมด 1800 กิโลมตร มีพื้นที่ทั้งหมด 19,508 ตารางกิโลเมตร มีการแบ่งปันเขตแดนฝั่งตะวันออกกับราชอาณาจักรบาวาเรียและอีกสามส่วนกับราชรัฐบาเดิน ยกเว้นเขตแดนทางด้านทิศใต้ที่ติดกับรัฐโฮเฮนซอลเลิร์นและทะเลสาบคอนสตันซ์
ประวัติ.
วันที่ 1 มกราคม ค.ศ. 1806 ดุ๊กฟรีดริชที่ 2 ที่ขณะที่ครองราชสมบัติเทียบเทียมกับพระเจ้าฟรีดริชที่ 1 ทรงเพิกถอนรัฐธรรมนูญที่ผูกราชอาณาจักรเวือร์ทเทิมแบร์คเก่าและใหม่เข้าไว้ด้วยกัน และภายหลังได้ทรงบริหารทรัพย์สมบัติของโบสถ์ภายใต้การควบคุมของพระองค์ ใน ค.ศ. 1806 ทรงได้นำราชอาณาจักรเข้าร่วมกับสมาพันธรัฐแห่งลุ่มแม่น้ำไรน์ และทรงได้รับอาณาเขตรวมถึงได้รับประชากรเพิ่มเติมอีก 160,000 คนภายหลังจากเข้าร่วมสหพันธ์ได้ไม่นานจากอาณาเขตและประชากรส่วนหนึ่งของเวียนนาในเดือนตุลาคม ค.ศ. 1809 จากเดิมที่มีประชากรภายใต้การปกครองของพระองค์ 110,000 คน ต่อมาพระองค์ได้ทรงให้ความช่วยเหลือแก่นโปเลียน โบนาปาร์ต ทำสงครามกับราชอาณาจักรปรัสเซีย จักรวรรดิออสเตรีย และจักรวรรดิรัสเซีย โดยการส่งพลทหารของพระองค์เข้าร่วมทัพกับนโปเลียน 16,000 คน แต่มีเพียงแค่ไม่กี่ร้อยคนที่สามารถเดินทัพกลับมาจากการไปร่วมรบที่มอสโก ต่อมาที่สมรภูมิแห่งไลพ์ซิก (Battle of Leipzig) (ตุลาคม ค.ศ. 1813) พระเจ้าฟรีดริชทรงได้ทำลายความฝันอันซีดเผือดของจักรพรรดิแห่งฝรั่งเศส นโปเลียน โบนาปาร์ต ลง จากการทำสนธิสัญญากับเมทเทอร์นิชที่ฟัลดา ในเดือนพฤศจิกายน ค.ศ. 1813 พระองค์ทรงปกป้องสิทธิอันชอบธรรมในการขึ้นครองราชสมบัติและการครอบครองอาณาเขตที่พระองค์พึ่งทรงยึดมาได้เมื่อไม่นานมานี้ ในขณะที่กองทัพและพันธมิตรของพระองค์เดินทัพไปยังฝรั่งเศส 
ใน ค.ศ. 1815 ก็ทรงได้เข้าร่วมกับสมาพันธรัฐเยอรมันแต่รัฐสภาแห่งเวียนนาได้ทำให้การเข้าร่วมสหพันธรัฐในครั้งนี้ไม่มีการเปลี่ยนแปลงในการถือครองอาณาเขตเพิ่มเติม ในปีเดียวกันพระองค์ทรงปล่อยวางการเมืองของอาณาจักร ก่อนที่สภาผู้แทนราษฎรจะร่างรัฐธรรมนูญฉบับใหม่ แต่สุดท้ายก็ล้มเลิกไป ท่ามกลางความตื่นตกใจ พระเจ้าฟรีดริชก็สวรรคตในวันที่ 30 ตุลาคม ค.ศ. 1816
วงศ์ถั่ว

วงศ์ถั่ว (ชื่อวิทยาศาสตร์: "Fabaceae "หรือ" Leguminosae") เป็นวงศ์พืชดอกที่มีจำนวนมากและมีความสำคัญทางการเกษตรมากที่สุด โดยรวมต้นไม้, ไม้พุ่ม และไม้ล้มลุกยืนต้นหรือฤดูเดียวด้วย พืชเหล่านี้สามารถจดจำได้ง่ายจากผลไม้ (ถั่ว) กับส่วนหูใบ วงศ์นี้มีการกระจายอย่างกว้างขวาง และเป็นวงศ์พืชบกที่มีจำนวนวงศ์ประมาณ 765 สกุลและมีสปีชีส์ที่เป็นที่รู้จักเกือบ 20,000 สปีชีส์ ทำให้เป็นพืชที่มีจำนวนสปีชีส์มากเป็นอันดับ 3 โดยเป็นรองเพียงวงศ์กล้วยไม้และวงศ์ทานตะวัน 
การจัดจำแนก.
พืชในวงศ์นี้แยกได้เป็น 3 วงศ์ย่อยคือ Mimosoideae Ceasalpinioideae และ Papilionatae อย่างไรก็ตาม นักพฤกษศาสตร์บางกลุ่มเช่นในหนังสือ "The Family of Flowering Plants" ที่เขียนโดย J. Hutchinson เมื่อ พ.ศ. 2516 และหนังสือ "Plant Systematics" ที่เขียนโดย S.B. Jones Jr. Luchsinger และ A.E. Luchsinger เมื่อ พ.ศ. 2522 ได้จัดให้พืชวงศ์ถั่วทั้งหมดอยู่ในอันดับ Leguminales หรือ Fabales แบ่งเป็น 3 วงศ์ คือ Mimosaceae Ceasalpinaceae และ Papilionaceae สำหรับการจัดจำแนกของกรมป่าไม้ ยังถือตามแบบที่จัดให้พืชตระกูลถั่วอยู่ในวงศ์ Leguminosae และมี 3 วงศ์ย่อย
ลักษณะทั่วไป.
ส่วนใหญ่พืชตระกูลถั่วเป็นไม้พุ่ม ไม้ยืนต้น หรือไม้ล้มลุก ใบเรียงสลับ มักเป็นใบประกอบแบบ 3 ใบ หรือใบประกอบแบบขนนก อาจเป็นชนิดขนนกชั้นเดียวหรือขนนก 2 ชั้น มีหูใบบนก้านใบและบนราคิสอาจมีต่อมหรือหนาม ใบแผ่กางในเวลากลางวันและหุบในเวลากลางคืน ดอกมีทั้งดอกเดี่ยวและดอกช่อแบบต่างๆ เช่น ช่อกระจะ ช่อเชิงลด ช่อกระจุกแน่น และช่อแยกแขนง ลักษณะของดอกแตกต่างกันตามวงศ์ย่อย ผลมีลักษณะเป็นฝักแตกได้ หรือแตกไม่ได้ บางชนิดมีลักษณะค่อนข้างกลม มีปีกแผ่ออกไปโดยรอบ เรียกว่าผลแบบซามารา เช่น ผลประดู่
ลักษณะดอกของแต่ละวงศ์ย่อยเป็นดังนี้
<BR clear="all">
การนำพืชตระกูลถั่วไปใช้ประโยชน์.
การใช้ประโยชน์จากพืชตระกูลถั่วที่สำคัญคือการใช้เป็นปุ๋ยพืชสด ซึ่งการใช้ปุ๋ยพืชสดจากพืชตระกูลถั่วมีได้ 2 แบบคือ
ในปัจจุบันมีความพยายามนำวัชพืชที่เป็นพืชตระกูลถั่วมาใช้เป็นปุ๋ยพืชสด เพราะวัชพืชเหล่านี้จะติดปมรากได้ดีกว่า ไม่ต้องคลุกเชื้อไรโซเบียม มีเมล็ดมากอยู่แล้วตามธรรมชาติ วัชพืชตระกูลถั่วที่ถูกเสนอให้ใช้เป็นปุ๋ยพืชสด ได้แก่ โสนขน ซึ่งพบทั่วไปตามที่ลุ่ม เหมาะที่จะใช้เป็นปุ๋ยพืชสดในนาข้าว
การเลี้ยวเบน

การเลี้ยวเบน  คือการที่เมื่อคลื่นผ่านรูที่เล็กมาก ๆ แล้วมีขนาดใหญ่กว่ารู ถ้าคลื่นไม่มีการเลี้ยวเบน คลื่นที่ผ่านออกไปจะมีขนาดเท่ากับรูนั้น
การเลี้ยวเบนของคลื่นเกิดขึ้นได้ เมื่อคลื่นจากแหล่งกำเนิดเดินทางไปพบสิ่งกีดขวางที่มีลักษณะเป็นขอบหรือช่อง ทำให้คลื่นเคลื่อนที่เลี้ยวอ้อมผ่านสิ่งกีดขวางไปได้  อธิบายได้โดยใช้ หลักการของเฮยเคินส์ ซึ่งกล่าวไว้ว่า “ทุก ๆ จุดบนหน้าคลื่นอาจถือได้ว่าเป็นจุดกำเนิดคลื่นใหม่ที่ให้คลื่นความยาวคลื่นเดิมและเฟสเดียวกัน”
เมื่อคลื่นเคลื่อนที่กระทบกับสิ่งกีดขวาง คลื่นส่วนที่กระทบสิ่งกีดขวางจะสะท้อนกลับมา  คลื่นบางส่วนที่ผ่านไปได้ที่ขอบหรือช่องเปิด จะสามารถแผ่จากขอบของสิ่งกีดขวางเข้าไปทางด้านหลังของสิ่งกีดขวางนั้น คล้ายกับคลื่นเคลื่อนที่อ้อมผ่านสิ่งกีดขวางนั้นได้เรียกปรากฏการณ์นี้ ว่า “การเลี้ยวเบน”
เมื่อให้คลื่นต่อเนื่องเส้นตรงความยาวคลื่นคงตัวเคลื่อนที่ผ่านสิ่งกีดขวาง ที่มีลักษณะเป็นช่องเปิดที่เรียกว่า สลิต (slit) การเลี้ยวเบนจะแตกต่างกันโดยลักษณะคลื่นที่เลี้ยวเบนผ่านไปได้จะขึ้นอยู่กับ ความกว้างของสลิต
การเลี้ยวเบนผ่านช่องเดี่ยว.
ในกรณีที่มีขบวนวงโยธวาทิตผ่านไปตามท้องถนน พบว่าเสียงกลอง (หน้าคลื่นสีแดง) ซึ่งมีความถี่ต่ำแต่ความยาวคลื่นยาว จะเลี้ยวเบนได้ดีกว่าเสียงจากเครื่องเป่า (หน้าคลื่นสีน้ำเงิน) ซึ่งมีความถี่เสียงสูง เนื่องจากการเลี้ยวเบนดีช่องกว้างต้องเท่ากับหรือใกล้เคียงความยาวคลื่นเสียง
การเลี้ยวเบนผ่านช่องแคบคู่.
เมื่อคลื่นเคลื่อนที่ผ่านช่องแคบคู่ (double slits) ซึ่งมีขนาดช่องเล็ก ๆ พบว่าช่องเล็ก ๆ นั้นทำหน้าที่เป็นแหล่งกำเนิดคลื่นแหล่งใหม่ที่กระจายคลื่นวงกลมออกมา เกิดการแทรกสอดกันเป็นไปตามกฎการแทรกสอด ของแหล่งกำเนิดคลื่นสองแหล่งจริงๆ ปรากฏเป็นแนวปฏิบัพและบัพดังรูป
คณะรัฐมนตรีเงา (พรรคประชาธิปัตย์)

คณะรัฐมนตรีเงา มีการจัดตั้งในประเทศไทยมาแล้ว 2 ครั้งโดยฝ่ายค้านที่มาจากพรรคประชาธิปัตย์ เพื่อตรวจสอบการทำงานของรัฐบาลที่มีพรรคการเมืองตระกูลชินวัตรเป็นแกนนำ โดยครั้งแรกเกิดขึ้นเมื่อนายอภิสิทธิ์ เวชชาชีวะ ผู้นำฝ่ายค้าน ได้ประกาศติดตามการทำงานของรัฐบาลผสมที่มีพรรคพลังประชาชนเป็นแกนนำ ในสมัยที่นายสมัคร สุนทรเวช และนายสมชาย วงศ์สวัสดิ์ ดำรงตำแหน่งนายกรัฐมนตรีไทย และได้มีการจัดตั้งคณะรัฐมนตรีเงาเป็นคณะที่ 2 ในช่วงรัฐบาลของนางสาวยิ่งลักษณ์ ชินวัตร ซึ่งมีพรรคเพื่อไทยเป็นแกนนำ
การจัดตั้งรัฐบาลเงา.
คณะรัฐมนตรีเงาคณะแรก.
เมื่อวันที่ 8 กุมภาพันธ์ พ.ศ. 2551 ที่ประชุมพรรคประชาธิปัตย์ได้จัดตั้ง ครม.เงา ดังนี้ 
คณะรัฐมนตรีเงาคณะที่ 2.
เมื่อวันที่ 6 กันยายน พ.ศ. 2554 คณะกรรมการบริหารพรรคประชาธิปัตย์ ได้มีการแต่งตั้งคณะรัฐมนตรีเงา เพื่อทำหน้าที่ตรวจสอบการทำงานของรัฐบาลนางสาวยิ่งลักษณ์ ชินวัตร ซึ่งมีรายชื่อผู้ดำรงตำแหน่งต่างๆ ดังนี้
คณะบริหารศาสตร์ มหาวิทยาลัยอุบลราชธานี

คณะบริหารศาสตร์ (Ubon Ratchathani Business School) มหาวิทยาลัยอุบลราชธานี จัดการเรียนการสอนทั้งระดับปริญญาตรีและ ปริญญาโท ทางด้านบริหารธุรกิจและการบัญชี 
ประวัติ.
มหาวิทยาลัยอุบลราชธานีในคราวประชุม ครั้งที่ 3/2540 เมื่อวันจันทร์ที่ 23 พฤษภาคม 2540 มีมติเห็นชอบให้จัดทำโครงการจัดตั้งคณะบริหารศาสตร์ และในการประชุมผู้บริหารครั้งที่ 12/2541 เมื่อวันที่ 15 ตุลาคม 2541 มีมติเห็นชอบให้โครงการจัดตั้งคณะบริหารศาสตร์ เป็นหน่วยงานภายในที่มีการบริหารงานขึ้นตรงต่อสำนักงานอธิการบดี ในการนี้มหาวิทยาลัย ได้แต่งตั้งคณะทำงานโครงการจัดตั้ง คณะบริหารศาสตร์ มหาวิทยาลัยอุบลราชธานี ตามคำสั่งมหาวิทยาลัยอุบลราชธานีที่ 612/2541 โดยมีภารกิจและหน้าที่ดำเนินงานด้านการจัดการเรียนการสอนในวิชาศึกษาทั่วไป และผลิตบัณฑิตสาขาทางด้านบริหารธุรกิจการบัญชี การเงินการธนาคาร รวมทั้งงานวิจัย การบริการวิชาการแก่สังคม และการทำนุบำรุงศิลปวัฒนธรรม 
ชื่อของคณะฯ เดิมคือ Faculty of Management Science มักจะต้องมีการชี้แจงเพิ่มเติมว่าหมายถึง Business School ที่มีการเรียนการสอนทางด้านบริหารธุรกิจ ซึ่งคำว่า Business School นั้นเป็นชื่อที่เข้าใจได้ทันทีและใช้กันอย่างแพร่หลายในคณะฯ ที่มีการเรียนการสอนทางด้านบริหารธุรกิจ และมักจะใช้ควบคู่ไปกับชื่อของมหาวิทยาลัย เช่น Chulalongkorn Business School ซึ่งหมายถึง School of Business ของ Chulalongkorn University หรือ Thammasat Business School ซึ่งหมายถึง School of Business ของ Thammasat University ดังนั้นเพื่อให้การสื่อสารประชาสัมพันธ์ของคณะฯ และเสริมสร้างความเข้มแข็งด้านวิชาการศาสตร์แห่งการบริหารธุรกิจและการบัญชี ได้อย่างมีประสิทธิภาพ และให้สังคมภายนอกได้รับทราบว่า คณะบริหารศาสตร์เป็นสถาบันการศึกษาทางด้านบริหารธุรกิจแห่งจังหวัดอุบลราชธานี จึงเปลี่ยนเป็น Ubon Ratchathani Business School พร้อมกับอักษรย่อว่า UBS ในการเผยแพร่และประชาสัมพันธ์โดยทั่วกัน
กลุ่มวิชา.
คณะบริหารศาสตร์ มหาวิทยาลัยอุบลราชธานี ได้แบ่งกลุ่มวิชาออกเป็น 3 กลุ่มวิชา ดังนี้
หลักสูตรการศึกษา.
ปัจจุบัน คณะบริหารศาสตร์ มหาวิทยาลัยอุบลราชธานี เปิดทำการเรียนการสอนในสาขาวิชา ดังต่อไปนี้
แลนด์โรเวอร์

แลนด์โรเวอร์ คือผู้ผลิตรถยนต์ขับเคลื่อน 4 ล้อเอนกประสงค์ ที่มีฐานการผลิตอยู่ที่เมืองโซลิฮอลประเทศอังกฤษ ปัจจุบันดำเนินการภายใต้หน่วยงานธุรกิจ จากัวร์ แลนด์โรเวอร์ โดยมีทาทามอเตอร์สเป็นเจ้าของ
แรกเริ่ม ชื่อ แลนด์โรเวอร์ นั้นหมายถึงรถยนต์รุ่นหนึ่ง (ปัจจุบันรถรุ่นนี้ถูกเรียกรวม ๆ ว่า แลนด์โรเวอร์ ซีรีส์) ซึ่งรถที่ถือเป็นผู้นำในด้านรถยนต์ขับเคลื่อนสี่ล้อเอนกประสงค์ สำหรับพลเรือนรุ่นนี้ เปิดตัวสู่ท้องตลาดเมื่อวันที่ 30 เมษายน พ.ศ. 2491 (ค.ศ. 1948) ในงานแสดงรถยนต์ อัมสเตอร์ดัม มอเตอร์ โชว์ แต่ภายหลังชื่อ แลนด์โรเวอร์ จึงได้กลายมาเป็นรถยนต์ยี่ห้อหนึ่ง ที่ทำตลาดด้วยรถยนต์หลายรุ่น ซึ่งรถแลนด์โรเวอร์ทุกรุ่นจะต้องมีความสามารถหนึ่งที่เหมือนกัน นั่นคือมีระบบขับเคลื่อนแบบสี่ล้อ
จากจุดเริ่มต้นที่เป็นเพียงชื่อรุ่นรถยนต์รุ่นหนึ่งของรถยนต์ยี่ห้อโรเวอร์ และได้พัฒนามาจนเป็นรถยนต์ยี่ห้อหนึ่ง จากนั้นจึงแยกตัวเองออกมาเป็นบริษัทที่ทำการผลิตรถยนต์ขับเคลื่อนสี่ล้อรุ่นต่าง ๆ บริษัทก็พบกับหลากหลายบริษัทแม่ ที่เข้ามารับช่วงกันดูแล ได้แก่ บริติช เลย์แลนด์ บริติช แอโรสเปซ และ บีเอ็มดับเบิลยู ในปี พ.ศ. 2543 (ค.ศ. 2000) บริษัทถูกขายทอดตลาดโดยบีเอ็มดับเบิลยู ให้แก่ฟอร์ดมอเตอร์ และได้กลายเป็นหนึ่งใน Premier Automotive Group (PAG) และในช่วงเดือน มิถุนายน พ.ศ. 2551 (ค.ศ. 2008) ฟอร์ดก็ขายกิจการของจากัวร์ และ แลนด์โรเวอร์ ให้แก่ ทาทามอเตอร์ส
หากไม่นับรถยนต์ประเภทรถบรรทุกขนาดใหญ่แล้ว แลนด์โรเวอร์ ถือเป็นหนึ่งในบรรดาผู้ผลิตรถยนต์ประเภทขับเคลื่อนสี่ล้อ ที่มีอายุในการทำตลาดยืนยาวที่สุด โดยเป็นรองเพียงจี๊ป เท่านั้น
สุทิน วรรณบวร

สุทิน วรรณบวร (เกิด 9 กันยายน พ.ศ. 2492) เป็นนักข่าวการเมืองอาวุโส สังกัดสำนักข่าวเอพี เจ้าของฉายา "นักข่าวสายโจร" มีชื่อเสียงจากการตั้งคำถามที่ดุดัน จนเป็นไม้เบื่อไม้เมากับแหล่งข่าวหลายคน เคยปะทะคารมกับนักการเมืองหลายคน เช่น สมัคร สุนทรเวช
สุทิน เป็นชาวจังหวัดตรัง เริ่มต้นการทำข่าวตั้งแต่ช่วงสงครามอินโดจีน เคยสังกัดสำนักข่าวยูพีไอ และสำนักข่าวรอยเตอร์ส นอกจากนี้สุทิน วรรณบวร ยังเป็นนักแปลวรรณกรรมการเมือง มีผลงานแปลหนังสือมาแล้ว 26 เล่ม มีผลงานเขียนหนังสือ ชื่อ "เรื่องอยากเล่าของนักข่าวสายโจร"
สุทินลาออกจากตำแหน่งผู้สื่อข่าวอาวุโส สำนักข่าวเอพี เมื่อเดือนพฤศจิกายน พ.ศ. 2551 โดยให้เหตุผลว่า ต้องการเป็นแนวร่วมให้กับกลุ่มพันธมิตรประชาชนเพื่อประชาธิปไตย ระหว่างการชุมนุมขับไล่รัฐบาลนายสมชาย วงศ์สวัสดิ์ นายกรัฐมนตรีในขณะนั้น ปัจจุบันหลังเสร็จสิ้นการชุมนุม เขาทำงานเป็นบรรณาธิการอาวุโสให้กับสถานีโทรทัศน์ผ่านดาวเทียมภาคภาษาอังกฤษ TAN Network ของเอเอสทีวี ที่มี นางสาวสโรชา พรอุดมศักดิ์ เป็นผู้อำนวยการช่อง
งานประกาศผลรางวัลออสการ์ ครั้งที่ 3

งานประกาศผลรางวัลออสการ์ ครั้งที่ 3 เป็นการมอบรางวัลสำหรับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1929 ถึงวันที่ 31 กรกฎาคม ค.ศ. 1930 ในครั้งนี้ Thomas A. Edison และ George Eastman ได้รับแต่งตั้งให้เป็นสมาชิกกิตติมศักดิ์
ในครั้งนี้รูปปั้นรางวัลออสการ์ทำจากบรอนซ์แล้วชุบด้วยทองคำ 24k ปีต่อๆมาทำจากบริทานเนียมแล้วชุบด้วยทองคำ
รางวัล.
Best Actor.
หมายเหตุ: ในใบลงคะแนนเสียงรอบสุดท้าย George Arliss ได้รับการเสนอชื่อเข้าชิงจากภาพยนตร์ 2 เรื่อง คือ "Disraeli" และ "The Green Goddess" แต่เมื่อมอบรางวัลกลับประกาศว่าได้รับรางวัลจากเรื่อง "Disraeli" เพียงเรื่องเดียว
Best Actress.
หมายเหตุ: ในใบลงคะแนนเสียงรอบสุดท้าย Norma Shearer ได้รับการเสนอชื่อเข้าชิงจากภาพยนตร์ 2 เรื่อง คือ "The Divorcee" และ "Their Own Desire" แต่เมื่อมอบรางวัลกลับประกาศว่าได้รับรางวัลจากเรื่อง "The Divorcee" เพียงเรื่องเดียว
งานประกาศผลรางวัลออสการ์ ครั้งที่ 4

งานประกาศผลรางวัลออสการ์ ครั้งที่ 4 เป็นการมอบรางวัลสำหรับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1930 ถึงวันที่ 31 กรกฎาคม ค.ศ. 1931 งานจัดขึ้นที่ Sala D'Oro โรงแรม Biltmore ลอสแอลเจลลิส
รางวัล.
Best Scientific or Technical Award (Class I).
สำหรับ อุปกรณ์บันทึกเสียงชนิดตัดเสียงรบกวน
สำหรับ ภาพยนตร์ช่วงคลื่นเดียว (Panchromatic film) ที่ละเอียดมาก
งานประกาศผลรางวัลออสการ์ ครั้งที่ 5

งานประกาศผลรางวัลออสการ์ ครั้งที่ 5 เป็นงานมอบรางวัลสำหรับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1931 ถึงวันที่ 31 กรกฎาคม ค.ศ. 1932 งานจัดขึ้นที่ Fiesta Room โรงแรมแอมบาสซาเดอร์ ลอสแอนเจลิส
รางวัล.
Best Actor.
ได้รางวัล 2 คน
งานประกาศผลรางวัลออสการ์ ครั้งที่ 6

งานประกาศผลรางวัลออสการ์ ครั้งที่ 6 เป็นการมอบรางวัลสำหรับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1932 ถึง 31 ธันวาคม ค.ศ. 1933 โดยงานจัดขึ้นที่ Fiesta Room โรงแรมแอมบาสซาเดอร์ ลอสแอนเจลิส
รางวัล.
ผู้ได้รับรางวัลจะอยู่ในรูปแบบตัวหนา
งานประกาศผลรางวัลออสการ์ ครั้งที่ 7

งานประกาศผลรางวัลออสการ์ ครั้งที่ 7 เป็นงานมอบรางวัลสำหรับภาพยนตร์ที่เข้าฉายในปี ค.ศ. 1934 งานจัดขึ้นที่ Biltmore Bowl โรงแรม Biltmore ลอสแอลเจลลิส ในครั้งนี้มีการอนุญาตให้เขียนแสดงความคิดเห็นเพิ่มเติมลงในใบลงคะแนนเสียงรอบสุดท้าย เนื่องจากหลายฝ่ายไม่พอใจที่ Bette Davis จากภาพยนตร์เรื่อง "Of Human Bondage" และ Myrna Loy จากภาพยนตร์เรื่อง "The Thin Man" ไม่ได้รับการเสนอชื่อเข้าชิงรางวัล
ตั้งแต่ปี ค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่น ๆ
พอล แม็กคาร์ตนีย์

เซอร์ เจมส์ พอล แม็กคาร์ตนีย์ #เปลี่ยนทาง (เกิด 18 มิถุนายน ค.ศ. 1942) เป็นนักร้อง นักแต่งเพลง และนักดนตรีชาวอังกฤษ เขามีชื่อเสียงอย่างมากในการเป็นสมาชิกวงเดอะบีทเทิลส์ ร่วมกับจอห์น เลนนอน, จอร์จ แฮร์ริสัน และ ริงโก สตาร์
เขาเกิดในครอบครัวชนชั้นแรงงานที่เมืองลิเวอร์พูล ประเทศอังกฤษ บิดาเป็นนักทรัมเป็ตและเปียโนในวงแจ๊สซึ่งสนับสนุนการเล่นดนตรีมาแต่เล็ก โดยเล่นเปียโน เป็นเครื่องดนตรีชิ้นแรกต่อมาเปลี่ยนเป็นทรัมเป็ต ต่อมาในยุคความนิยมดนตรีสกิฟเฟิล (Skiffle) พอลจึงหันมาเล่นกีตาร์ จนในยุคที่ร็อกแอนด์โรลโด่งดัง และเมื่อเขาพบกับเลนนอน เขาก็เข้าร่วมกับวงเดอะควอร์รีเมน ต่อมาเปลี่ยนเป็นชื่อเป็นเดอะบีทเทิลส์จนโด่งดังไปทั่วโลก ซึ่งเขาและเลนนอนก็ร่วมแต่งเพลงฮิตมากมายหลายเพลง เช่น "เลดีมาดอนนา" และ "เยสเตอร์เดย์" จนในปี 1970 วงเดอะบีทเทิลส์ก็แตกวงไป พอแยกมาทำอัลบั้มร่วมกับภรรยา ลินดา แม็กคาร์ตนีย์ ในชื่อวิงส์
พอลได้รับการจดบันทึกในกินเนสบุ๊กว่า เป็นนักดนตรีและนักแต่งเพลงที่ประสบความสำเร็จที่สุดในประวัติศาสตร์ดนตรีป๊อป เขาได้รับรางวัลแผ่นเสียงทองคำ 60 ครั้ง ขายได้กว่า 100 ล้านซิงเกิล และเพลง "เยสเตอร์เดย์" ที่เขาร่วมแต่งกับเลนนอนก็เป็นเพลงที่ถูกนำมาคัฟเวอร์มากที่สุดในโลก ถูกแพร่ภาพและเสียงในอเมริกากว่าเจ็ดล้านครั้ง 
เขาได้รับตำแหน่ง "เซอร์" จากสมเด็จพระราชินีอังกฤษเมื่อปี 11 มีนาคม ค.ศ. 1997
งานประกาศผลรางวัลออสการ์ ครั้งที่ 8

งานประกาศผลรางวัลออสการ์ ครั้งที่ 8 จัดขึ้นเมื่อวันที่ 5 มีนาคม ค.ศ. 1936 ที่ Biltmore Bowl, Biltmore Hotel ลอสแอนเจลิส ในครั้งนี้เป็นครั้งสุดท้ายมีการอนุญาตให้เขียนแสดงความคิดเห็นเพิ่มเติมลงในใบลงคะแนนเสียงรอบสุดท้ายเช่นเดียวกับครั้งที่ผ่านมา นอกจากนี้ ยังเป็นครั้งแรกที่บริษัท Price Waterhouse ซึ่งเป็นองค์กรภายนอกได้เป็นผู้นับคะแนนเสียงอีกด้วย
ในงานครั้งนี้ มีสมาชิกออสการ์หลายคนได้คว่ำบาตรไม่เข้าร่วมงานประกาศผล เนื่องจากเกิดข้อพิพาทระหว่างสมาคมอุตสหกรรมภาพยนตร์กับอคาเดมีในเรื่องแถลงการณ์สหภาพแรงงาน
ตั้งแต่ปีค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่นๆ
รางวัล.
ผู้ที่ได้รับรางวัลจะอยู่ในรูปแบบตัวหนา
Best Writing, Adaptation.
Dudley Nichols ปฏิเสธไม่ขึ้นรับรางวัล เนื่องจากคว่ำบาตรอคาเดมี แต่อย่างไรก็ตามได้มีการบันทึกว่า เขาได้ถ้วยรางวัลไปในปีค.ศ. 1949
Achievement In Cinematography.
Hal Mohr เป็นบุคคลเดียวที่ได้รับรางวัลจากการเขียนแสดงความคิดเห็นเพิ่มเติมในใบลงคะแนนเสียง โดยที่ก่อนหน้านี้ไม่ได้ถูกเสนอชื่อเข้าชิงอย่างเป็นทางการเลย
Dance Direction.
รางวัลนี้มีการมอบเพียง 3 ปีเท่านั้น (ค.ศ. 1935 - ค.ศ. 1937).
งานประกาศผลรางวัลออสการ์ ครั้งที่ 9

งานประกาศผลรางวัลออสการ์ ครั้งที่ 9 จัดขึ้นเมื่อวันที่ 4 มีนาคม ค.ศ. 1937 ที่ Biltmore Bowl, Biltmore Hotel ลอสแอนเจลิส ในครั้งนี้เป็นครั้งแรกที่มีการมอบรางวัลนักแสดงสมทบยอดเยี่ยม แต่ 7 ปีแรกของการมอบรางวัลนี้ ผู้ที่ได้รับรางวัลจะได้รับแท่นหินสลักแทน ซึ่งต่อมาได้มอบรูปปั้นออสการ์ชดเชยให้
ตั้งแต่ปีค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่นๆ
รางวัล.
ผู้ที่ได้รับรางวัลจะแสดงในรูปแบบตัวหนา
Dance Direction.
รางวัลนี้มีการมอบเพียง 3 ปีเท่านั้น (ค.ศ. 1935 - ค.ศ. 1937)
งานประกาศผลรางวัลออสการ์ ครั้งที่ 10

งานประกาศผลรางวัลออสการ์ ครั้งที่ 10 จัดขึ้นเมื่อวันที่ 10 มีนาคม ค.ศ. 1938 ที่ Biltmore Bowl, Biltmore Hotel ลอสแอนเจลิส งานในครั้งนี้ต้องเลื่อนออกไปจากกำหนดการจริงถึง 1 สัปดาห์ เนื่องจากมีฝนตกหนัก
ตั้งแต่ปีค.ศ. 1935 - ค.ศ. 1938 รางวัลดนตรีประกอบภาพยนตร์ยอดเยี่ยม (Best Score) จะมอบให้กับค่ายเพลงแทนที่จะมอบให้กับนักแต่งเพลงเหมือนครั้งอื่นๆ
รางวัล.
ผู้ที่ได้รับรางวัลจะแสดงในรูปแบบตัวหนา
Best Performance by An Actress In a Supporting Role.
ในงานประกาศผล มีมิจฉาชีพอ้างตัวเป็นตัวแทนขึ้นรับรางวัลแทน Alice Brady เนื่องจากเธอไม่สามารถมาได้ จนปัจจุบันก็ยังไม่สามารถตามจับได้ ก่อนที่อเคเดมีจะสืบสวนเหตุการณ์ที่เกิดขึ้นและทำถ้วยรางวัลชดเชยให้เธอ Alice Brady ก็เสียชีวิตไปแล้ว
Dance Direction.
รางวัลนี้มีการมอบเพียง 3 ปีเท่านั้น (ค.ศ. 1935 - ค.ศ. 1937)
งานประกาศผลรางวัลออสการ์ ครั้งที่ 11

งานประกาศผลรางวัลออสการ์ ครั้งที่ 11 จัดขึ้นเมื่อวันที่ 23 กุมภาพันธ์ ค.ศ. 1939 ที่ Biltmore Bowl, Biltmore Hotel ลอสแอนเจลิส
รางวัล.
ผู้ที่ได้รับรางวัลจะแสดงในรูปแบบตัวหนา
Best Performance By An Actor In A Leading Role.
Louise Treadwell ภรรยาของ Spencer Tracy เป็นตัวแทนขึ้นรับรางวัล
Best Performance by An Actress In A Leading Role.
วันที่ 19 กรกฎาคม ค.ศ. 2001 Steven Spielberg ได้ซื้อรูปปั้นรางวัลของ Bette Davis จากงานประมูลของ Christie แล้วคืนให้กับอคาเดมี เพื่อป้องกันการใช้ประโยชน์ทางการค้าอย่างไม่ถูกต้อง นับเป็นครั้งที่ 2 ในรอบ 5 ปีแล้วที่เขาทำเช่นนี้
Best Writing, Screenplay.
George Bernard Shaw ไม่ขึ้นรับรางวัล เนื่องจากไม่พอใจที่ Lloyd C. Douglas ซึ่งเป็นผู้ประกาศรางวัลกล่าวแบบติดตลกว่า "บทภาพยนตร์ของคุณ Shaw ช่างเหมือนเดิมกับเมื่อสามพันปีก่อนเลยนะครับ" George กล่าวว่าในภายหลังว่า "มันเหมือนกับพวกเขามอบรางวัลให้เพื่อประชดผม เสมือนว่าพวกเขาไม่เคยเห็นผลงานของผมมาก่อน ซึ่งมันก็คงจะเป็นอย่างนั้นจริงๆ พวกเขาน่าจะเอารางวัลนั้นไปมอบให้กับพระเจ้าจอร์จในฐานะที่ทรงเป็นกษัตริย์อังกฤษนะ" เมื่อ George Bernard Shaw เสียชีวิต บ้านของเขาที่ Ayot St Lawrence ประเทศอังกฤษ ได้เปลี่ยนเป็นพิพิธภัณฑ์ รูปปั้นออสการ์ของเขาอยู่ในสภาพที่ไม่ได้รับการดูแล หัวหน้าผู้ดูแลพิพิธภัณฑ์กล่าวว่า ในอดีต George ใช้เป็นที่คั่นประตู แต่ปัจจุบันรูปปั้นรางวัลนั้นได้รับการซ่อมแซมให้มีสภาพดีและจัดแสดงที่พิพิธภัณฑ์ดังกล่าว
งานประกาศผลรางวัลออสการ์ ครั้งที่ 12

งานประกาศผลรางวัลออสการ์ ครั้งที่ 12 จัดขึ้นเมื่อวันที่ 29 กุมภาพันธ์ ค.ศ. 1940 ที่ Cocoanut Grove, Ambassador Hotel ลอสแอนเจลิส ประเภท vg24us 
เพิ่มปนะกาศ รับถมดิน นครปฐม นนทบุรี
งานประกาศผลรางวัลออสการ์ ครั้งที่ 13

งานประกาศผลรางวัลออสการ์ ครั้งที่ 13 เป็นการมอบรางวัลสำหรับภาพยนตร์ที่เข้าฉายในปีค.ศ. 1940 จัดขึ้นที่ Biltmore Bowl, Biltmore Hotel ลอสแอนเจลิส เนื่องจากในครั้งที่แล้ว หนังสือพิมพ์ลอสแอนเจลิสไทม์ทราบผลรางวัลและได้นำไปตีพิมพ์สู่สาธารณชนก่อนวันงานประกาศผลจริง ในครั้งนี้จึงเป็นครั้งแรกที่มีการนำผลรางวัลใส่ในซองจดหมายปิดผนึก โดยบริษัท Price Waterhouse เป็นผู้นับคะแนน
นอกจากนี้ ประธานาธิบดี แฟรงกลิน ดี. โรสเวลต์ ยังได้ให้สุนทรพจน์ความยาว 6 นาที กระจายเสียงสดผ่านทางวิทยุจากทำเนียบขาวส่งตรงสู่ผู้เข้าร่วมงาน นับเป็นครั้งแรกที่ประธานาธิบดีแห่งสหรัฐอเมริกามีส่วนร่วมในงานประกาศผลรางวัลออสการ์
มีการมอบรางวัลบทภาพยนตร์ดั้งเดิมยอดเยี่ยมเป็นครั้งแรก ซึ่งได้มอบเรื่อยมาจนถึงปัจจุบัน
รางวัล.
Best Picture : "Rebecca"
Best Director : - "
Best Actor : - "
Best Supporting Actor : - "
Best Actress : - "
Best Supporting Actress : - "
Best Original Screenplay : - "
Best Original Story : และ - "
Best Screenplay : - ""
หอคำหลวง

หอคำหลวง เป็นอาคารหลักตั้งอยู่ภายในแนวแกนหลักของอุทยานหลวงราชพฤกษ์ ถูกสร้างขึ้นเพื่อเป็นส่วนหนึ่งในงานมหกรรมพืชสวนโลกเฉลิมพระเกียรติฯ ราชพฤกษ์ 2549 โดยใช้รูปแบบสถาปัตยกรรมท้องถิ่นล้านนา ภายใต้แนวคิดว่า “พระบาทสมเด็จพระเจ้าอยู่หัว คือ ศูนย์รวมจิตใจของปวงชนชาวไทย” เป็นส่วนหนึ่งของโครงการเฉลิมพระเกียรติฯ หอคำหลวง ที่มีหม่อมเจ้าภีศเดช รัชนี เป็นประธานคณะอนุกรรมการ
อาคารหอคำหลวง เป็นอาคารครึ่งปูนครึ่งไม้ 2 ชั้น ด้านบนเป็นส่วนศาลา ส่วนด้านล่างเป็นอาคารอเนกประสงค์ มีพื้นที่ประมาณ 3,000 ตารางเมตร ออกแบบสถาปัตยกรรมโดยรุ่ง จันตาบุญ จำลองมาจากภาพหอคำหลวงของเจ้าเมืองเชียงใหม่ในอดีต และออกแบบศิลปกรรมภายในอาคาร โดยศาสตราจารย์ ปรีชา เถาทอง เน้นการถึงพระอัจฉริยภาพด้านการเกษตร ของพระบาทสมเด็จพระมหาภูมิพลอดุลยเดชมหาราช บรมนาถบพิตร 
หอคำหลวง เป็นหนึ่งในสถานที่ถ่ายทำละครโทรทัศน์เรื่อง "เพลิงพระนาง" ที่ออกอากาศและได้รับความนิยมทางช่อง 7 เมื่อต้นปี พ.ศ. 2560 โดยใช้สมมติเป็นหอคำ หรือท้องพระโรงตามเนื้อเรื่อง
ต่อมาเมื่อปี พ.ศ. 2567 หอคำหลวงเป็นสถานที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งที่ 2 ต่อจากท้องสนามหลวง กรุงเทพมหานคร และเป็นจุดหลักประจำภาคเหนือ โดยเปิดให้ประชาชนเข้าสักการะเมื่อวันที่ 5 - 8 มีนาคม ก่อนอัญเชิญไปประดิษฐานต่อที่ภาคตะวันออกเฉียงเหนือ ณ วัดมหาวนาราม (วัดป่าใหญ่) จังหวัดอุบลราชธานี
งานประกาศผลรางวัลออสการ์ ครั้งที่ 14

งานประกาศผลรางวัลออสการ์ ครั้งที่ 14 เป็นงานมอบรางวัลสำหรับภาพยนตร์ที่เข้าฉายในปีค.ศ. 1941 จัดขึ้นที่ Biltmore Bowl, Biltmore Hotel ลอสแอนเจลิส งานในครั้งนี้เกือบจะต้องถูกยกเลิกเนื่องจากผลของการโจมตีเพิร์ลฮาร์เบอร์ในปลายปีค.ศ. 1941 ประธานอคาเดมี Bette Davis เสนอว่าให้ย้ายไปจัดงานที่หอประชุมแทนและเปิดขายบัตรให้ประชาชนทั่วไปเข้าร่วมงานโดยรายได้มอบให้กับสภากาชาด แต่แล้วก็ต้องจัดงานเล็กๆ แบบงานเลี้ยงอาหารค่ำและห้ามใส่ชุดพิธีการ
รางวัล.
Best Picture : "How Green Was My Valley"
Best Director : - "How Green Was My Valley"
Best Actor : - ""
Best Supporting Actor : - "How Green Was My Valley"
Best Actress : - "
Best Supporting Actress : - "
Best Original Screenplay : และ Orson Welles - "Citizen Kane
วันที่ 19 กรกฎาคม ค.ศ. 2003 รูปปั้นรางวัลออสการ์ Orson Welles ได้ถูกนำไปขายที่งานประมูลของ Christie นิวยอร์ก แต่ก็ถูกนำออกจากการประมูล ดังนั้นอคาเดมีจึงซื้อคืนมาด้วยเงินเพียง 1 ดอลลาร์สหรัฐ รูปปั้นรางวัลนี้นำออกมาขายโดย Beatrice Welles ลูกสาวคนเล็กของเขาเอง
Best Original Story : และ - "
Best Screenplay : และ - "
Best Art Direction (Black and White) : , และ - "How Green Was My Valley"
Best Art Direction (Color) : , และ - ""
Best Cinematography (Black and White) : - "How Green Was My Valley"
Best Cinematography (Color) : และ - "
Best Documentary (Short Subject) : "
Best Film Editing : - "
Best Music Score of a Dramatic Picture : Bernard Herrmann - "
Best Scoring of a Musical Picture : และ - "Dumbo"
Best Song : และ Oscar Hammerstein II เพลง "The Last Time I Saw Paris" - "
Best Short Subject (Cartoon) : Walt Disney (โปรดิวเซอร์) - "
Best Short Subject (One-Reel) : "
Best Short Subject (Two-Reel) : "
Best Sound Recording : (กำกับเสียง, General Service Sound Department) - "
Best Special Effects : , และ - "
งานประกาศผลรางวัลออสการ์ ครั้งที่ 15

งานประกาศผลรางวัลออสการ์ ครั้งที่ 15 เป็นงานมอบรางวัลสำหรับภาพยนตร์ที่เข้าฉายในปีค.ศ. 1942 จัดขึ้นที่ Cocoanut Grove โรงแรมแอมบาสซาเดอร์ ลอสแอนเจลิส ครั้งนี้เป็นครั้งแรกที่รูปปั้นรางวัลออสการ์ทำจากพลาสติก เนื่องมาจากผลกระทบของสงครามโลกครั้งที่ 2 ซึ่งหลังสงครามสิ้นสุดจึงเปลี่ยนเป็นแบบปกติให้กับเจ้าของรางวัล นอกจากนี้ยังมีการประกาศในงานว่ามีสมาชิกทั้งสิ้น 27,677 คน เข้าประจำการในสงครามด้วย
รางวัล.
Best Picture : "Mrs. Miniver"
Best Director : - "Mrs. Miniver"
Best Actor : - "
Best Supporting Actor : - "
Best Actress : - "Mrs. Miniver"
Best Supporting Actress : - "Mrs. Miniver"
Best Original Screenplay : และ - "
Best Original Story : - ""
Best Screenplay : , , และ - "Mrs. Miniver"
Best Documentary : ""
งานประกาศผลรางวัลออสการ์ ครั้งที่ 16

งานประกาศผลรางวัลออสการ์ ครั้งที่ 16 เป็นงานมอบรางวัลสำหรับภาพยนตร์ที่เข้าฉายในปีค.ศ. 1943 จัดขึ้นที่ Grauman's Chinese Theater ซึ่งเป็นครั้งแรกที่จัดขึ้นที่ที่สาธารณะขนาดใหญ่ และยังเปิดให้ประชาชนทั่วไปที่แต่งชุดพิธีการเข้าโดยไม่คิดค่าใช้จ่าย นอกจากนี้ยังเป็นครั้งแรกที่ผู้ที่ได้รับรางวัลสาขานักแสดงสมทบยอดเยี่ยมได้รับรางวัลเป็นรูปปั้นออสการ์แทนแท่นหินเหมือนครั้งก่อนๆ
รางวัล.
Best Picture : "Casablanca"
Best Director : , "Casablanca"
Best Actor : , "
Best Supporting Actor : , "
Best Actress : , "
Best Supporting Actress : , "
Best Original Screenplay : , "
Best Original Story : , "
Best Screenplay : , และ , "Casablanca"
งานประกาศผลรางวัลออสการ์ ครั้งที่ 17

งานประกาศผลรางวัลออสการ์ ครั้งที่ 17 เป็นงานมอบรางวัลสำหรับภาพยนตร์ที่เข้าฉายในปีค.ศ. 1944 จัดขึ้นที่ Grauman's Chinese Theater ครั้งนี้เป็นครั้งสุดท้าย (ครั้งที่ 3) ที่รูปปั้นรางวัลออสการ์ทำจากปูนปลาสเตอร์ ซึ่งจะมอบเป็นของจริงในภายหลัง นอกจากนี้ครั้งนี้ยังเป็นครั้งแรกที่ได้กระจายเสียงผ่านวิทยุทางช่อง ABC Radio
ภาพยนตร์ที่เข้าชิงรางวัลภาพยนตร์ยอดเยี่ยมในครั้งนี้จะมีแค่ 5 เรื่องเท่านั้น ส่วนผู้ที่ได้รับการเสนอชื่อเข้าชิงในรางวัลสาขาการแสดงจะมาจากภาพยนตร์เพียงเรื่องเดียวที่ตนเองแสดงเท่านั้น ซึ่งธรรมเนียมปฏิบัติในครั้งนี้ก็ได้สืบทอดมาจนถึงปัจจุบัน
รางวัล.
Best Picture : "Going My Way"
Best Director : Leo McCarey, "Going My Way"
Best Actor : Bing Crosby, "Going My Way"
Best Supporting Actor : Barry Fitzgerald, "Going My Way"
Best Actress : Ingrid Bergman, "Gaslight"
Best Supporting Actress : Ethel Barrymore, "None But the Lonely Heart"
Best Original Screenplay : Lamar Iotti, "Wilson
Best Original Story : Leo McCarey, "Going My Way"
Best Screenplay : Frank Butler และ Frank Cavett, "Going My Way"
ชินณิชา วงศ์สวัสดิ์

ชินณิชา วงศ์สวัสดิ์ (30 ธันวาคม พ.ศ. 2524 —) ประธานกรรมการและประธานเจ้าหน้าที่บริหาร บริษัท เอ็ม ลิงก์ เอเชีย คอร์เปอเรชั่น จำกัด (มหาชน) เป็นอดีตสมาชิกสภาผู้แทนราษฎร จังหวัดเชียงใหม่ สังกัดพรรคเพื่อไทย และเป็นบุตรสาวของนายสมชาย วงศ์สวัสดิ์ อดีตนายกรัฐมนตรี กับนางเยาวภา วงศ์สวัสดิ์ อดีตแกนนำพรรคไทยรักไทย และยังเป็นหลานสาวของ ดร.ทักษิณ ชินวัตร อดีตนายกรัฐมนตรี กับนางสาวยิ่งลักษณ์ ชินวัตร นายกรัฐมนตรี คนที่ 28 ของไทย ปัจจุบันศึกษาปริญญาเอก คณะบริหารธุรกิจ มหาวิทยาลัยรามคำแหง
ประวัติ.
ชินณิชา วงศ์สวัสดิ์ มีชื่อเล่นว่า "เชียร์" เกิดเมื่อวันที่ 30 พ.ศ. 2524 ( ปี) เป็นบุตรสาวของนายสมชาย วงศ์สวัสดิ์ นายกรัฐมนตรี คนที่ 26 ของประเทศไทย กับนางเยาวภา วงศ์สวัสดิ์ มีพี่น้องทั้งหมด 3 คน และยังเป็นหลานสาวของ พ.ต.ท.ดร.ทักษิณ ชินวัตร อีกด้วย
ก่อนที่นางสาวชินณิชาจะเข้าสู่การเมือง ได้ทำธุรกิจเกี่ยวกับธุรกิจประเภทบริหารคลังสินค้า ในนามบริษัทวิโคสท์ อินดัสเทรียล พาร์ค นอกจากนี้ชื่อของเธอยังเป็นชื่อของหมู่บ้านหรู ชินณิชาวิลล์ และเป็นเจ้าบริษัทก่อสร้าง "แอสคอน คอนสตักชั่น" ที่เป็นบริษัทรับเหมาในส่วนสร้างสนามบินสุวรรณภูมิ นอกจากนั้นยังเป็นผู้ถือหุ้น บริษัท แอสคอน คอนสตรัคชั่น จำกัด (มหาชน)
การเมือง.
ชินณิชา วงศ์สวัสดิ์ ลงสมัครรับเลือกตั้งสมาชิกสภาผู้แทนราษฎร จังหวัดเชียงใหม่ เขต 1 ในการเลือกตั้ง พ.ศ. 2550 ในนามพรรคพลังประชาชน "(ปัจจุบันคือ พรรคเพื่อไทย)" และได้รับการเลือกตั้งเป็นสมาชิกสภาผู้แทนราษฎรที่อายุน้อยที่สุด (ขณะนั้นอายุ 25 ปี 11 เดือน 23 วัน) ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎรอีกสมัย ในเขตเลือกตั้งจังหวัดเชียงใหม่
ในวันที่ 19 เมษายน พ.ศ. 2555 ศาลฎีกาแผนกคดีอาญาของผู้ดำรงตำแหน่งทางการเมือง ได้มีคำพิพากษาให้นางสาวชินณิชา พ้นจากตำแหน่ง ส.ส. และห้ามมิให้ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลา 5 ปี นับจากวันที่ 19 เมษายน พ.ศ. 2555 และให้จำคุกเป็นเวลา 2 เดือน พร้อมทั้งปรับเงิน 4,000 บาท แต่โทษจำคุกให้รอการลงโทษมีกำหนด 1 ปี จากกรณีแจ้งบัญชีทรัพย์สินหนี้สินเป็นเท็จ